LidanRubinov/Halacha-QA huggingface dataset:
שאלה: "על האש" אצל חברים לא דתיים: הבוס שלי וחברים מהעבודה אירגנו "על האש" בכלים חד-פעמיים אצל אחד מהם, כולם אינם דתיים פרט לי. אני רואה חשיבות עליונה להשתתף ולאכול ולשתות איתם ככל שהדבר ניתן מדיני כשרות כמובן. זאת משום שלדעתי יש עניין בלהראות הלכה למעשה כי אנו עם אחד. לכן, הייתי מעוניין לדעת מה אני אוכל לאכול, הדברים שבהם היה לי ספק הם: 1. בשר (שנקנה עם הכשר כגון נקניקיות) ושנצלה על הגריל ושהכלים בהם השתמשו לטפל בו היו ממתכת אך מיועדים רק לגריל. 2. מלפפונים חמוצים שנחתכו עם סכין מתכת שלא ברור לי מה מקורה. 3. פיתות שחוממו בתנור שלא ידוע לי מה הוכנס אליו בעבר 4. שיפודים שניצלו על הגריל (השיפודים הם שיפודי במבוק חד פעמיים ולא מתכת) והועברו כשהם חמים בסיר מתכת קר שאני לא יודע מה מקורו. חשוב אולי להדגיש כי מדובר בבית שבו שיתכן שאוכלים מדי פעם גם טריפות כגון פירות ים וכו וגם הגריל משמש לו לצליית בשר פרה ודגים כשרים בלבד אם כי לא מוכשרים. אם קיים חומר בנושא באינטרנט אשמח אם תוכלו להפנות אותי לבדיקה מעמיקה יותר שכן ברור לי כי לאסור את כל העניין הוא דבר קל ופשוט אך באמת חשוב לי לדאוג לאחדות של המחלקה הקטנה שלנו במשרד.
תשובה: אם קצת מאמץ מצידך ונכונות של חבריך תוכלו לסעוד יחדיו. נקודת המוצא היא כי המנגל אינו כשר, לכן יש ללבן את הרשת באש. ניתן לעשות זאת על ידי נתינתו על המנגל בזמן שיש בה אש גדולה וחזקה עד שהרשת מקבלת צבע לבן. לחלופין ניתן לעשות זאת על גבי הגז הביתי. אם אתה יודע שהשתמשו במנגל רק לבשר כשר עם הכשר (דבר שלא כל כך מצוי בבשר לא מוכשר) אזי המנגל כשר ואין צורך להכשירו. 1. אם תמיד השתמשו בכלים רק בבשר כשר (ואתה יודע זאת בודאות) ניתן להשתמש בהם, אולם יש להטבילם קודם השימוש (דיברנו על מאמץ מצידך.). 2. כדאי להגדיל ראש ולהביא איתך סכין כשרה ולבקש שישתמשו בה. 3. אי אפשר לאכול את הפיתות האלו אולם ניתן לחמם פיתות (לפחות את שלך) על גבי המנגל המוכשר. 4.כל בשר שנקנה עם הכשר ומשתמשים בו רק בכלים חד פעמיים אין בו שום בעיה. אולם אם הוא מובל בצורה כזו או אחרת בכלים שאינן כשרים אין להשתמש בו. אם הוא קר לחלוטין וגם הסיר קר ניתן להשתמש בבשר אם שוטפים אותו קודם השימוש במים. בהצלחה!! הרב שמואל הולשטיין
שאלה: קיום נדר בעניין זמן קריאת שמע: לפני כמה חודשים התחייבתי, בלי נדר, להשתדל להגיד קריאת שמע עד סוף הזמן על פי המגן אברהם. מה עדיף, להגיד כל פעם קריאת שמע ביחידות לפני התפילה (כאשר אני מתפלל במניין שלא מגיע לזמן קריאת שמע על פי המגן אברהם) או להגיד יחד עם הציבור אחרי זמן המגן אברהם. או אולי לטרוח קצת יותר ולהתפלל כל פעם במניין מוקדם יותר- מה שלא חשבתי עליו בשעת ההתחייבות
תשובה: וודאי שעדיף לקום מוקדם יותר. אני הייתי ממליץ לך לישון שעה אחת קודם כדי שתוכל לקום בזמן. כיון שזו מצווה דאורייתא, תגיד לפני התפילה, ואחר כך תקרא את קריאת שמע בתוך הברכות. הזמן שח קבעו שלש שעות זמניות בבוקר, המגן אברהם אומר שהזמנים הללו אינם אסמכתא בעלמא, זה מהתורה. יש לנו מחלוקת הפוסקים, מאימתי מתחילים למנות את השעות הללו, האם מהזריחה ועד השקיעה או מעלות השחר ועד צאת הכוכבים. היות וזה נוגע לדאורייתא והלוח שלנו בארץ הולך לפי שיטת המגן אברהם, וודאי שטוב להחמיר בעניין תורה.
שאלה: טלטול אוזניית-פלאפון בשבת: כשהלכתי בשבת ברחוב ושמתי את ידיי בכיסים גיליתי לפתע שהאוזניה של הפלאפון שלי הייתה בכיס. מה הדין, האם מותר להמשיך ללכת עד לבית (בלי שאגע באוזניה, אלא רק שתהא מונחת בכיס המעיל שעליי) עם האוזניה? ואם לא, כיצד יש להיפטר ממנה, האם חייבים להוריד את כל המעיל, או שניתן רק לגרום לאוזניה ליפול ולהמשיך ללכת עם המעיל?
תשובה: אם אדם לא מטלטל ביד, מצד עיקר הדין אנחנו פוסקים שמה שאסור לטלטל מוקצה, זה דווקא בידיים שלו. אבל אם זה נמצא בכיס שלו, לא נקרא שמטלטל מוקצה. אבל אם נמצא במקום שאין עירוב, זה משהו אחר, אסור לטלטל בין אם זה בתוך ידו ובין אם זה על הגב שלו. היות וזה דרך הוצאה בכך, אסור לו להעביר ארבע אמות. לכן, אדם שגילה משהו בתוך הכיס שלו, ומן הסתם מדובר בעיר שבדרך כלל יש בה עירוב, יבוא הביתה, וינער את המכנסיים, שלא יטול את המוקצה בידיים. אבל אין צורך לזרוק את זה מהכיס כשמגלה את זה.
שאלה: צדקה לבני משפחה: סבתא שלי מאושפזת בבית אבות ואימי ביקשה ממני לעזור מעט בענין ההוצאות, האם אפשר להשתמש במעשר כספים, ומה הדין כשלא הופרש עדיין לשום מטרה?
תשובה: כן בודאי, אין לך מצות צדקה גדולה מזו, שכן עניי ביתך קודמים.
שאלה: הייעוד של האדם בחייו: האם אדם יכול לדעת בודאות מה יעודו בחיים ולשם מה נשלח לעולם, ואם כן, כיצד? אם אני רואה שאני מנסה פרוייקט מסוים ולא הולך לי בו, האם זה אומר שעליי לרדת מזה כי כנראה זו לא השליחות שלי או שיש להמשיך ולנסות עוד ועוד?
תשובה: האדם יודע מה שליחותו מתוך מה שהוא רואה שהקב"ה מזמן לו. הדבר הראשון שהקב"ה מזמן לאדם זה נפש עם נתונים מסויימים ונטיות מיוחדות. האדם צריך להכיר את עצמו ולפי זה לקבוע מה מתאים לו ומה שליחותו. הדבר השני שהקב"ה מזמן לאדם זה הזמן והמקום שהוא נולד שם. למשל תלמיד הגר"א רבי הלל משקלוב נולד במקום מסויים לרב מסויים בתקופה מיוחדת. הוא הגיעה למסקנה שהעלייה לארץ היא שליחותו. הוא עלה לארץ, נפטרו לו ילדים והיו לו צרות רבות, אולם הוא המשיך במשימתו. הוא ידע בצורה ברורה שזו משימתו. לא תמיד הקשיים מעידים על כך שזה לא משימת האדם. הדבר תלוי באופי המשימה ובענינה הפנימי. עם זה סוג משימה שידוע מראש שכדי לעמוד בה יש לקחת סיכונים ולשלם מחירים, אם כן אין להתפלא על העיכובים. הקב"ה לא מנהיג את עולמו תמיד בדרך נס. מכיון שלא פירטת את השאלה לא אוכל לתת דעתי באופן אישי לשאלתך. ובהצלחה בהחלטות.
שאלה: סימון פלוס בצורת צלב: האם כשפותרים תרגילים במתמטיקה ישנה בעייה לכתוב פלוס בצורת צלב ( )?
תשובה: לא נראה לי שיש להקפיד עד כדי כך.
שאלה: ליזום ולומר דברים שליליים על חבר בבירורים?: האם בחור שנשאל לגבי בירור על חברו (לצורך שידוך) צריך לומר מעצמו גם את הדברים השליליים שיש בחבר או רק אם הצד השני שואל על כך בצורה ספציפית? כי אם הוא מסתיר ולא מספר - אולי יש בזה משום "לפני עיוור", כי הצד השני לא חושב בשיחה על עשרות ומאות השאלות שניתן לבדוק ולמצוא בהם פגם בחבר?
תשובה: אם הבחור יודע שהדברים השליליים שהוא מכיר בבחור מאד יכבידו על הצד השני. אסור לו לגרום שיבינו כאילו אין בו החסרונות האלו. ואם אינו רוצה לספר על חברו יאמר שישאלו אחרים ויתחמק מלענות. אך אם אינו מכיר את הצד השני ואינו יודע מה חשוב לו אל יכנס לפרטים אלא יאמר תשובות כלליות בלבד.
שאלה: מאין נשותיהן של ילדי אדם וחוה?: רציתי לדעת מי היו נשותיהן של קין, הבל ושת ומאין התרבו? הרי חוה הייתה האשה היחידה שנבראה, האם נבראו עוד נשים או שמא הם התרבו מחוה ואז לא היה איסור עריות? אשמח לתשובה ומקור.
תשובה: רש"י בבראשית פרק ד פסוק א' אומר כי נולדו עמהם תאומות. לגבי איסור נשיאת אחות לאשה - לא היה שייך אז. הרב שמואל הולשטיין
שאלה: השבת אבידה לאחר זמן: מצאתי לפני הרבה זמן אבידה ועכשיו נזכרתי בה, אני חושב שלא הכרזתי עליה, איך אני יכול לתקן את זה? האם מותר להשתמש באבידה? ואם זה תשמיש מצווה, כמו ציצית?
תשובה: אם זו אבידה עם סימן, גם אם כבר התייאשו הבעלים, כיוון שהיא באה לידך קודם יאוש, לא נפטרת מההשבה. לכן, עליך להכריז על האבידה במקום המציאה או בבתי הכנסת שבאזור המציאה, או בעיתון וכדו', ולדאוג שהמודעה תהיה תלויה במשך זמן סביר שתיראה לכל. אם לא יבוא המאבד, הדין הוא "יהא מונח עד שיבוא אליהו". וכך נוהגים באבידה, בחפץ שמצוי לקנותו שמים את ערכו ורושמים בפנקס שווי החפץ וסימניו וכן ראוי לצלם החפץ על מנת שלא ישכחו סימניו, ואז מותר להשתמש באבידה. כמו כן, אפשר למכור את האבידה ולהשתמש בכסף שתמורתה. בחפץ שאינו מצוי, צריך לשומרו עד שיבוא אליהו. לגבי שימוש באבידה, קודם ההכרזה אסור לך להשתמש באבידה לצורכך, אלא רק לצורכה. בחפץ מצווה כגון טלית מותר להשתמש בגלל שנח לאדם שתעשה מצוה בממונו כאשר זה לא כרוך בהפסד, אבל בכל דבר שיש חשש להפסד אסור להשתמש. גם בדבר שמותר להשתמש כטלית, ההיתר הוא דוקא בשימוש מידי פעם ולא באופן קבוע. מקורות: עיין בספר 'השבת אבידה כהלכה': פרק ג' ופרק ו' סעיפים א'-ב'. הרב אריה הלברשטט
שאלה: מדוע לא הוזכרו המתים במכת החושך?: רשום במדרש כי במכת חושך מתו לערך 80 אחוז מהעם. בחשבון פשוט מתברר כי מדובר ב - 8 מיליון איש לערך (אנשים, נשים וילדים). מדוע התורה אינה מתיחסת לדבר זה במפורש, על קבורתם וכו, הרי למרות הכל 80 אחוז מהעם מתו! בדרך כלל התורה מתיחסת לארועים שכאלה, וארוע זה שהוא חמור ממכת בכורות, לא מוזכר במפורש.
תשובה: ח אמרו שאותם אנשים מתו בשלשת ימי האפילה, כדי שהמצרים לא יגידו כשם שאנו לוקים גם הם לוקים. זה היה בצינעה, והחברה קדישא עבדו שעות נוספות. זה היה ביעור הפסולת מתוך עם ישראל, אלה שלא זכו לגאולה כי לא היה להם שייכות. היציאה היתה לקבלת תורה, למעמד הר סיני, ואותם אנשים רצו להיות שקועים שם על סיר הבשר. אין חשיבות לדבר הזה. על עשר המכות, ח אומרים שהיו להם שתי מטרות: א. להעניש את המצרים ב.להפיק לקחים על גילויי ההשגחה האלוקית. המכות מתחלקות לכמה קבוצות: להראות את מציאות ה', את השגחתו, ואת יכולתו הבלתי תכליתית. זה היה במכות שנעשו לעיני כל, בפירסום, כדי ללמוד מהם לקחים. כאן אין עניין לפרסם את זה. האם זה כבוד שבעם ישראל היו כל כך הרבה פושעים?! ולכן התורה לא כתבה זאת במפורש.
שאלה: שתילת פרחים עונתיים בשמיטה: האם מותר לשתול פרחים עונתיים השמיטה? אני מסורתי ושומר מצוות הדוק.
תשובה: אסור לשתול בשמיטה את כל סוגי הצמחים.
שאלה: אבלות על אח: אחי נפטר לפני שבועיים ורציתי לשאול, האם מותר יהיה לי לשמוע מוזיקה, לראות טלויזיה, ללבוש חדש וללכת לאנשים אחרים בתום השלושים?
תשובה: אבלות על אח היא 30 יום ולאחר מכן אין דיני אבילות ומותר לך לשמוע מוזיקה וכד'. המקום ינחמכם.
שאלה: הכנת אוכל למשפחה שאוכלת יבול נכרי: אני צריכה להכין אוכל למשפחה ששומרת ומקפידה רק לאכול יבול נוכרי. אנו מקפידים לקנות את היבול של אוצר הארץ ואם אין אז היתר מכירה. האם אני יכולה להכין להם תבשילים רק מיבול שישית ולא להשתמש בירקות שצריך לשמור קדושת שביעית, והאם עדיף לקנות היתר מכירה או מאוצר הארץ?
תשובה: א. עדיף תמיד להכין יבולי ששית (בתקופה זו יש מעט מאד ירקות ששית גמורים). ב. אינני יודע האם האורחים הללו אוכלים קדושת שביעית, אולם אם אינם אוכלים אין באפשרותך למצוא ירקות יהודיים. ג. עדיף תמיד לקנות אוצר הארץ. (לגבי האורחים נא לברר איתו, אין להטעות את האורח). בברכת התורה והארץ הרב יהודה הלוי עמיחי
שאלה: הפקעת קידושין: אני מתעניין בחומר על הפקעת קידושין מעבר לפתרונות של הרב ריסקין ופרופ ברכיהו ליפשיץ (הפתרון שהוא מציע זה הפקעת כסף הקידושין מכוח הסמכות שיש לבית הדין "הפקר בי"ד הפקר"). ביתר הרחבה אני מעוניין למצוא את כל הפעמים והמקומות בהם עלו סוגיות שהשתמשו בהם בהפקעת קידושין, שו"תים שונים (גם כאלו מתקופת הראשונים). בנוסף, אני רוצה לבחון האם קיימים פתרונות פחות כלליים מאלו שמציעים הרב ריסקין וברכיהו ליפשיץ, כלומר, פתרונות שמתירים שימוש בהפקעת קידושין במקרים יותר ספציפיים, כלומר, לא פתרון כולל לבעיה אלא פתרון נקודתי למקרים בעלי מאפיינים מסויימים. ברצוני להדגיש כי השאלה היא לצורך לימוד עיוני של הנושא ולא לשם פסיקת הלכה.
תשובה: לדיון זה התייחס הציץ אליעזר בשני מאמרים, הראשון בחלק א' סימן כ"ו, והשני בחלק ט"ו סימן נ"ח. כמו כן יש מאמר יפה של הרב גולדברג שליט"א בתחומין כ"ג, ומאמר הרב לביא בתחומין כ"ז. הרב חננאל פאטשינו
שאלה: תפילה לאתרוג נאה: ראיתי במספר מקומות שנהוג לומר בטו בשבט תפילה על מנת לקבל אתרוג נאה בשנה שלאחר מכן. א. היכן ניתן למצוא נוסח כזה. ב. מי הוא המחבר של תפילה זו? שנה טובה ומבורכת
תשובה: בספר "בני יששכר" (מאמרי חודש שבט, מאמר ב) מביא בשם רבותיו שיש עניין להתפלל בט"ו בשבט על האתרוג. וכן נוהגים קהילות החסידים. את התפילה אפשר למצוא בלשון חכמים. לר' יוסף חיים ב"ר אליהו מבגדאד (הבן איש חי) סימן ל"ח.
שאלה: לבישת שחורים בשבת וגילגולים: 1. רב יישוב מסוים אמר שאסור בשבת ללבוש שחור ואדום לפי הקבלה כי זה אש וזה מעמיק את הגהינום. רציתי לשאול, מה המקור, ואם זה נכון אז מדוע היום הרבה רבנים גדולים לובשים שחור בשבת? 2. כתוב בספר אמונות ודעות של הרס"ג שאין גילגולים של אדם לחיות וחפצים. והמקור למחשבה זו היא ממנהג ערבי. אבל מאידך ידועים הרבה סיפורים על הארי ועל הבבא סאלי שדוקא מראים שיש, לדוגמא, הסיפור בו הבבא סאלי ביקש לנסוע לאיזה ישוב ערבי בכדי לקנות אבטיח ולברך עליו כדי לתקנו או על החתול שנכנס לבית הכנסת של הרב כדורי והרב תיקן את נשמתו. לכאורה ישנה סתירה אשמח לתשובה במהרה
תשובה: אע"פ שאיני מבין כל כך בדברים מעין אלו, אענה לך מה ששמעתי. 1. בשער הכוונות של רבינו האר"י בענין הרחצת פניו ידיו ורגליו בערב שבת מובא, שדעת האר"י ללבוש בשבת דוקא בגדי לבן, ולא של צבעים אחרים, ובודאי לא בגדים שחורים, ואחד הטעמים שכתב שם הוא, שבאותם בגדים שלובש האדם בשבת בעולם הזה כך ילבישו אותו בעולם הבא. והביא שם מעשה שנגלה אליו נשמת חכם אחד וראה אותו לובש שחורים, ואמר לו, שהטעם לזה כיון שהיה לובש בשבת שחורים לכן הענישוהו בכך. 2. דעת רבינו האר"י בשער הגלגולים בהקדמה כ"ב כתב כמה פעמים שיש רשעים שמתגלגלים בדומם ויש שמתגלגלים בצומח ויש שמתגלגלים בבעלי חיים וכדו', ונתן שם כמה דוגמאות לכך.
שאלה: מי שברך לחולים באופן עצמאי: האם אפשר לעשות לכתחילה מי שברך לחולים באופן שכל אחד מהציבור יגיד במקומו בלחש את שם החולה, האם כדאי לשנות לזה?
תשובה: כן, יש בתי כנסת שנוהגים כך. כל אחד מזכיר את השם שמעוניין בו. אם השליח ציבור יקרא רשימה, זה יכול להיות "טירחא דציבורא" של כמה דקות.
שאלה: שתילת צמחים לנוי: אני כל שנה שותל צמחים והשאלה שלי היא: אם אני שומר על כל המצוות בשמיטה ואני רוצה רק לשתול לנוי בדחיפות אז אני יכול? אני רק שם את השתיל עם גוש האדמה מבלי לפורר אותו ואם אני מפרר אז מה קורה?
תשובה: אין לשתול השנה כל צמחי נוי, ואין להניח שתילים על האדמה. ואדרבא יש לעסוק במצוות שביעית, ואם ירצה ה' בעוד כ-8 חדשים אפשר יהא לחזור ולשתול. בברכת התורה והארץ הרב יהודה הלוי עמיחי
שאלה: לח שנצטנן בשבת: מה דין לח שנצטנן שבושל בשבת (בדיעבד)?
תשובה: המאכל מותר בדיעבד, כיון שיש ראשונים שמתירים לכתחילה, אף על פי שאנו פוסקים כדעת הפוסקים שאסור לבשל לח שנצטנן, מכל מקום בדיעבד מותר.
שאלה: ספרי הרב כהנא: האם יש בעיה בללמוד מספרי הרב מאיר כהנא הי ד או שאין כל בעיה?
תשובה: אינני מבין מה הבעיה. סוף כל סוף הוא היה רב והוא הביע את השקפתו בדרך שהוא מבין אותה. זה כמו שפעם שאלו את אחד מגדולי ישראל, למה אתם לא מכירים בזרם של הרפורמים, הרי יש הרבה זרמים ביהדות (יש חסידים, יש מתנגדים וכו'), והוא אמר שכל אלו הם זרמים ביהדות, רפורמים הם נגד היהדות. הרב כהנא נקט קו תקיף, ולדעתו זוהי דעת תורה בנושאים הללו, וזה עם היהדות.
שאלה: לימונים: אביה של חברה שלי קטף לנו לימונים מהעץ בגינה שלו, העץ בן 10 שנים לפחות. הוא הביא לנו יותר מקילו לימונים. האם יש לעשר, האם בכלל ניתן לאכלם?
תשובה: לרוב הפוסקים הלימונים הללו הם של ששית, ועל כן צריך להפריש מהם תרומות ומעשרות (כשל שנה ששית, תרומה גדולה, מעשר ראשון, תרומת מעשר ומעשר עני). אולם יש מקפידים גם לנהוג בהם קדושת שביעית, ואז אפשר לאכלם רק בקדושה (לא להשליך שאריות, ולא להשתמש להסרת כתמים וכדו'). בברכת התורה והארץ הרב יהודה הלוי עמיחי
שאלה: היחס לשירי קודש: האם יש בעיה לשיר שירים חסידים עם מסטיק בפה משום ימלא פי, ובכלל מה היחס שצריך להיות כלפי שירים שמילותיהם פסוקים או גמרות?
תשובה: אני חושב שמשום "ימלא פי תהילתך", אם זה מפריע, יש להימנע כיון שזה לא כבוד. אלא אם כן, הוא שם את המסטיק הצידה, כך שלא מפריע לו להביע את המילים.
שאלה: תחנון לאחר השקיעה: האם מותר להגיד תחנון לאחר השקיעה, אם כן, כמה זמן לאחר השקיעה מותר לאומרו?
תשובה: אפשר לומר עד צאת הכוכבים (משנה ברורה סימן קלא סקי"ז), אולם יש נוהגים שלא לאומרו לאחר השקיעה וכן מנהג ירושלים (אישי ישראל פרק כה הערה נא) הרב יאיר וסרטיל
שאלה: שטיפה במים ירקות ללא חרקים : אנחנו משתמשים בירקות של גוש קטיף, למשל חסה ונענע. כתוב עליהם שצריך להשרות אותם במי סבון במשך 3 דקות. א. האם זה ממש חייב, אין מצב להקל ורק לשטוף אותם בזרם חזק? ב. מה עם שבת, מותר להשרות בשבת?
תשובה: א. באופן עקרוני (מכיוון שאינני מכיר באיזה חברה מדובר) יש לעשות כפי ההנחיות הכתובות על השקית, שהרי ההכשר ניתן רק על פי הכתוב על השקית. ב. מותר להשרות גם בשבת. בברכת התורה והארץ הרב יהודה הלוי עמיחי
שאלה: שנה מעוברת ושנת שמיטה: מדוע אין נוטעים עצים בשנת שמיטה? מה ההבדל בין שנה מעוברת לשנת שמיטה?
תשובה: אין נוטעים עצים בשביעית, מכיוון שהתורה צוותה שהארץ תשבות "ושבתה הארץ", כשם שיש שבת בשבוע כן יש שבת הארץ באדמה. שנה מעוברה היא שנה שיש בה 13 חדשים בשנה, אדר מופיע פעמיים, ואולם אין קדושה בחודשים אלו, והכל נעשה על מנת לתאם את חשבון השמש עם חשבון הירח, ושפסח יהא בחודשי האביב. שנת שמיטה היא שנה אחת לשבע שנים, שהתורה צוותה לשמוט את הקרקע ולשמור על קדושת הפירות בשנה זו. בברכת התורה והארץ הרב יהודה הלוי עמיחי
שאלה: תנאי עבודה כשבעלי הבית לא נמצאים: אני עובדת אצל משפחה שנמצאת בחו"ל בנקיון הבית, בכל פעם 5 שעות בערך. רצוני לשאול מה הדין לגבי שתיה, אכילה, שירותים, דיבור בטלפון וכדומה, כיוון שאין אף אחד בבית. אם זה קשור, כשאני עובדת ובני הבית נמצאים (בחופשות נניח) הם תמיד אומרים לי לא לעבוד קשה מדי, לאכול לשתות, וכמובן שאני גם עונה לטלפונים, אולם השאלה היא האם אפשר להסיק מזה? אשמח מאד לתשובה מפורטת. ויישר כח עצום!
תשובה: אם הם מרשים לך, והם יודעים שכל עובד בייחוד בארץ, בקיץ החם, צריך לשתות לפעמים, זה ר. כמובן, שאת צריכה להשתדל להמעיט ולא למשוך את זמן האכילה וכן לא להאריך בשיחות הטלפון שלא נצרכות לגופו של עניין, אלא לדחות אותם לאחר מכן. אבל על דבר קטן, אינני חושב שיש הקפדה מצד בעל הבית.
שאלה: הכנות לחתונה בשנת האבל: חברתי נמצאית בשנת האבל על אביה, אנו מתכננים להתחתן בע"ה מיד בתום שנת האבל. היות וחברתי עדיין אבלה,אילו הכנות מותר לה לעשות לחתונה? יש לציין שהכנות אילו דורשים זמן מה לפני החתונה, הכנות כגון:בחירת אולם,להקה,צלם וכו.
תשובה: מותר לעשות כל הכנות הנצרכות לחתונה. מותר לה גם להתחתן, ולא צריכה בגלל זה לדחות את החתונה עד תום שנת האבל. אצלנו יש כלל שאם אדם יכול לעשות מצווה לא משהים את קיומה (ואפילו לא בשביל שקרוב משפחה מסוים יוכל להגיע). אם היו שואלים אותי, הייתי אומר להקדים את החתונה עד כמה שאפשר.
שאלה: הסרת שיער לנשים: האם יש איסור לעשות הסרת שיער לאשה לצמיתות? האם מותר לה להתייעץ עם גברים ושהם יבצעו את הטיפול או שלהעדיף שכל הבירור יעשה על ידי נשים?
תשובה: אין איסור. אם את מתכוונת לרופא שמטפל בזה, אין בעיה. כמו שאישה הולכת לרופא גבר. זה צורך טיפול רפואי, ואין בעיה.
שאלה: קומקום חשמלי המופעל ע"י שעון שבת: האם מותר, לפי דעת השולחן ערוך ובנוסף לדעתו של הרב עובדיה יוסף שליט"א, להפעיל קומקום חשמלי בשבת על ידי שעון שבת. חשובות לי הדעות השונות ומה נפסק להלכה.
תשובה: בט"ל הרים לרב צבי פסח פרנק (שו"ת הר צבי, מבשל ס"ק ג) מביא את דעת הצי"ץ אליעזר שאסר להניח תבשיל על פלטה ביום שישי והיא תדלק ע"י שעון שבת משום שמא יגיס ומשום שמא יבוא להניח תבשיל בשבת עצמה. הרב פרנק דחה את דברי הצי"ץ אליעזר, ואמר שאפשר לעשות באופן שלא יהיה חשש הגסה, ועל הטענה השניה, כתב שאין לגזור גזרות חדשות בימינו (שלא היה שעון שבת בתקופת ח ) וכן הביא בשם הרב אוירבך. השמירת שבת (פרק א' סעיף כ"ו) פסק כדעות המקילות, שמותר להניח תבשיל בערב שבת על פלטה שתדלק בשבת. ואילו הילקוט יוסף (רנג סעיף יא) כותב שמעיקר הדין מותר להניח תבשיל נוזלי על פלטה ביום שישי והיא תדלק מאליה בשבת אולם ראוי להחמיר בכך. כל הדיון הזה הוא על תבשיל, שיש להוסיף את דעת הסוברים שאין בישול אחר בישול גם בלח, אולם במים שלא נתבשלו מעולם יש להחמיר ולא להפעיל על ידי שעון שבת גם לדעות המקילות. אבל אם הרתחת את המים בערב שבת וכיבית את המיחם והוא ידלק שוב בשבת נראה שדינו כמו תבשיל. (גם בהערות על הילקוט יוסף לא מצאתי הפניה לרב עובדיה יוסף שליט"א בעצמו)
שאלה: החלפת מקרקעין עם גוי: ברשותי קרקע חקלאית באזור שבעיקרו הינו מאוכלס על ידי אוכלוסיה דרוזית ובחלקו על ידי מוסלמים (אין יהודים), (מדובר בשטח בארץ ישראל), האם אני רשאי למכור להם על פי ההלכה את המקרקעין? באם לחלופין אני רשאי להחליף איתם את המקרקעין במקרעין שווה ערך בשטח שיתכן ויאוכלס בעתיד על ידי יהודים (בקרבה לעיר "יהודית")?
תשובה: זה בעיה, אלא אם כן אין לך למי למכור, ואם לא תמכור תפסיד לגמרי את הרכוש שלך, שהם ישתלטו עליו באלימות. יש על זה תשובה בספר "כפתור ופרח", והוא רוצה להגיד שבמקרה כזה, שאין למי למכור, מותר, כי המוכר מציל אותה. אבל היום נראה לי שהמצב שונה, תמשיך להחזיק בקרקע הזו ותמכור אותה ליהודי אחר, ואל תמכור להם (בייחוד למוסלמים, אך אינני חושב שיש הבדל). בייחוד היום שהם נלחמים נגדנו בכל הארץ ורוצים להשתלט. לכאורה נראה לי שחילופי קרקע, זה ר לעשות.
שאלה: לוויה של מתבוללים: הנני מכהן כרב בקהילה בגרמניה. רוב הציבור בקהילה הגיע מחבר העמים לשעבר,לעיתים תכופות ישנן הלוויות בהן הנפטר היהודי התבולל וכל צאצאיו הינם גויים, הנני עומד בדילמה תמידית על מה ואיך להספיד, כמובן שהנוכחים מרגישים קרובים אליו אך ליבי נקרע בקרבי בראותי אובדן של אדם שנמנע ממנו או מנע מעצמו המשכיות יהודית, כמובן שלא שייך לדבר בעת ההלויה נגד ההתבוללות, אשמח לעצת הרב בעניין.
תשובה: אם הלוויה היא על פי מנהג היהודי ובבית קברות יהודי אזי תדבר על זה שהוא זוכה להקבר כמו אבותיו כל הדורות. ותדבר על הנקודות החיוביות שהיו בנפטר. ואם היו בו דברים הקשורם איזה קשר כל שהוא ליהדות יש מקום לדבר על זה ומימלא יובלט החסרון של מה שלא היה בו.
שאלה: נישואי כהן ונבעלה לגוי: כהן שנפגש עם אישה שיש לה ילד מגוי, האם ניתן להתיר להם להנשא ולהשיאם? מתי תוגדר אישה כקדשה לאיסור נישואין עם כהן?
תשובה: בתורה (ויקרא כא) ובמשנה (יבמות סא) כתוב, שכהן אסור בנשיאת זונה. ופרשו שם שזונה זו מי שנבעלה למי שאסור לה איסור השווה לכל וכן לחלל, אף על פי שהיא מותרת להנשא לו. גוי נכלל בגדר של איסור השווה לכל שהרי לאף אשה מישראל אסור להנשא לגוי, וממילא מי שנבעלה לגוי ובטח שיש לה ילד ממנו הרי היא אסורה להנשא לכהן. עיין שו"ע אבן העזר סי' ו סעיף ח הרב יהודה אודסר
שאלה: להתכונן לביאת המשיח: האם כדאי להתחיל להתכונן לבואו של משיח ממש או פשוט לחכות? אני שואל זאת מפני שכל הזמן אומרים שהוא יכול לבוא כל שניה, ומה שנראה לי זה שאנחנו מתעסקים בלהביא אותו אבל לא באמת "מכינים את הקרקע" לבואו. זאת אומרת, שיש הרגשה שאפילו האנשים שמדברים על זה כל כך הרבה לא מוכנים עדיין לקבל אותו, ועדיין מדברים על זה שהוא יכול לבוא כל רגע. ויותר מזה שאני לא רואה איזה שמחה מיוחדת אצל האנשים שממש מאמינים שהוא עוד שניה כבר פה, סוג של אדישות. כנראה בגלל זה הוא לא בא- אדישות
תשובה: צריך לחכות למשיח בכל יום שיבוא. ולהתכונן לבואו להשתדל להרבות בקיום תורה ומצות ככל האפשר. כמו שאומרת הגמרא בשבת קנ"א : "וזכור את בוראך בימי בחורותך עד אשר לא יבואו וכו' ימים אשר תאמר אין לי חפץ בהם" אלו ימות המשיח שאין בהם לא זכות ולא חובה. כלומר בימי המשיח תתמעט הבחירה החופשית וצריך להיות מוכנים ועומדים לקראת בואו. וגם תפקידינו לקרב את בואו על ידי שאנו מוסיפים זכויות כשאנו מרבים בתורה ימצות. ופועלים לגאולה בעליה לארץ והתישבות בה
שאלה: הפרשת חלה בחו"ל: אנו נמצאים כרגע בחו"ל לשנתיים. אלו הבדלים ישנם בהפרשת חלה בין ארץ ישראל ובין חו"ל?
תשובה: בימינו אנו נוהגים בחו"ל להפריש חלה אחת ולשורפה, ועל כן כמעט ואין הבדל בין חלת ארץ ישראל וחלת חו"ל, אלא לעניין הקפדות שצריך להפריש מראש, דהיינו בחלת ארץ ישראל אין לאכול קודם הפרשה ואילו בחלת חו"ל אפשר לאכול תחילה ולהפריש לאחר מכן. כמו כן יש חילוק במקרים מסופקים בכך חמורה חלת ארץ ישראל מחלת חו"ל. אבל אם מפרישים כהלכה הרי שאין כמעט חילוקים בין חלת ארץ ישראל וחלת חו"ל. בברכת התורה והארץ הרב יהודה הלוי עמיחי
שאלה: תבלינים ללא הכשר: קיבלתי מארה"ב מתקן לתבלינים עם תבלינים טבעיים ואין על זה הכשר, האם מותר להשתמש בתבלינים?
תשובה: מכיוון שאין כל הכשר על התבלינים, וכמו כן אין מידע שלא מעורב בו חומר אחר, כגון: חומרי שימור וטעם, ומכיוון שיתכן שיש תוספות שיש בהם בעיות הלכתיות. על כן נראה שאין להשתמש בתבלין ללא הכשר. אם ברור שהכל נקי 100  רק תבלינים, אפשר להקל. בברכת התורה והארץ הרב יהודה הלוי עמיחי
שאלה: קדיש של בן קטן בן 10: אם האב נפטר ויש לו גם בנים גדולים האומרים אחריו קדיש אבל גם ילד קטן כבן 10. האם הבן שבגיל 10 חייב לאמר קדיש טוב שיגיד קדיש כל יום כשמגיע לבית הכנסת בשבת?
תשובה: יש לומר קדיש בכל פעם שנמצא בבית כנסת במניין, וטוב שישתדל להתפלל במניין כשיכול. מן השמים תנוחמו. הרב שמואל הולשטיין
שאלה: לשלם לקבלן ב" שחור"?: שילמתי לקבלן בשיקים שהיה עליהם "קרוס" כלומר שהוא יכול רק להפקיד אותם לחשבון בנק. הוא פנה אלי ובקש שאחליף את השיקים שהם תקינים לחלוטין בשיקים ללא "קרוס" כדי שהוא יוכל להפקיד אותם ללא דווח לרשויות. לטענתו כסף זה מיועד לאברכים במזומן. את הכסף הזה הוא עדיין לא משך מהבנק. א. האם אני צריך להענות לבקשתו, האם אין בזה סיוע לעבירה? ב. האם זה בכלל עבירה להעלים הכנסות? ג. אם עבר זמן תוקף השיק (חודשיים מיום החתימה), האם אני חייב להחליף את השיק?
תשובה: א. אני לא חושב שיש בזה סיוע לדבר עבירה. אתה נותן שיק, יש כאלה שנותנים את השיקים עם קרוס ובלי קרוס, והוא רוצה מאיזו שהיא סיבה שיהיו בלי קרוס. אינני חושב שיש בזה בעיה, זה לא עניין שלך. ב. אם לפי דינא דמלכותא, הוא חייב ולא נותן, הוא גוזל את המלכות. ג. כן, אבל שישלם את עלות השיק. סוף כל סוף אתה חייב לשלם לו, וכל זמן שלא שולם בפועל החובה לא פקעה מהחייב. לו יצוייר שהשיק נשרף באונס, כל זמן שלא נפרע, יש עליך אחריות לשלם.
שאלה: קניית מכשיר mp4: רציתי לשאול האם מותר לקנות mp4, האם זה נקרא גזל? מכיוון שאני מורידה שירים מהאינטרנט ורציתי להוריד ל-mp אבל אחותי אמרה שאולי זה נקרא גזל.
תשובה: לקנות את המכשיר אין בזה גזל שהרי את יכולה לעשות בו שימושים רבים מותרים ולהוריד קבצים, שמותר להוריד, מהאינטרנט אבל וודאי שלכתחילה אין להוריד שירים ותוכנות שהבעלים אינם מרשים מהאינטרנט.
שאלה: נשיקת היד לצדיק: אני לומד באחת הישיבות ההסדר בצפון הארץ ואני ספרדי מבית. אצל הספרדים, כידוע, מקובל לנשק את ידי הצדיק כשלוחצים לו את היד. ראש הישיבה בה אני נמצא הוא אשכנזי. האם ראוי לי להמשיך מנהג זה ולנשק את ידי ראש הישיבה האשכנזי?
תשובה: אם התלמידים הספרדים בישיבה אינם נוהגים לנשק את יד ראש הישיבה. אזי גם אתה לא צריך לנשק את ידו. ואם בכל זאת אתה רוצה לנשק את ידו לכבודו, אם לראש הישיבה זה לא מפריע, תעשה כמנהגך.
שאלה: העברת עצים משטח מיועד להריסה: האם מותר להעביר עצים, שיחים וכו מגינה המיועדת להריסה לגינה אחרת בשנת שמיטה? האם יש אפשרות להעביר רק צמחים קטנים לאדניות?
תשובה: אפשר להעביר עציצים שעומדים לעקירה למשטח שהוא מנותק מהקרקע (על גבי הקרקע יריעת ניילון), להניחם שם עד אחר שנת השמיטה ולנוטעם בקרקע לאחר ראש השנה. בברכת התורה והארץ הרב יהודה הלוי עמיחי
שאלה: גויה או לא?: התחלתי לצאת עם בחורה שאמה עברה תהליך של גיור לפני שהבחורה נולדה. האם לא חובשת כיסוי ראש, לא לובשת שמלות ולא שומרת מצוות. האב רפורמי (יהודי) והעלה את בנותיו לתורה. האם הבחורה נחשבת כיהודייה או לא?
תשובה: השאלה היא, האם כשהאמא התגיירה, קיימה תורה ומצוות או שמלכתחילה זה היה המצב. אם יש עדות או בירורים שלכתחילה הגירות לא היתה אמיתית, ברור שהבחורה הזו צריכה לעשות טבילה וקבלת מצוות מחדש לחומרה בלי ברכה. אני חושב שאם נישאה לאדם רפורמי, יש חשש גדול שהגירות היתה רק גירות רפורמית, ולא תפסה, ואינה יהודיה לגמרי. אני מבין שהבת נוהגת אורח חיים דתי, והיות וזה ספק קצת, הייתי ממליץ לבחורה הזו, שירכיבו בית דין במקום מגוריה, תטבול בפני שלשה לקבלת מצוות, בלי ברכה.
שאלה: קיום המצוות במדבר: קיום המצוות במדבר - בני ישראל הכינו מהבקר והצאן ציצית ותפילין. מהיכן היה להם ארבעת המינים, חיטים להכין מצות, סוכה וסכך להכנת סוכה? איך נשות ישראל טבלו לאחר ימי נידתן?
תשובה: ח אומרים שתגרי אומות העולם היו מביאים להם, והיו קונים מהם. בארה של מרים הזרים נחל קטן בכל המחנה, אלו מי מעיין ואין בעיה.
שאלה: פסיכומטרי בחול המועד: האם מותר להיבחן בפסיכומטרי בחול המועד? (המבחן הוא ללא כתיבה אלא סימון של תשובות - מבחן אמריקאי)
תשובה: אם אין אפשרות להיבחן במועד אחר - מותר.